CELEX: 62011CN0266
Language: mt
Date: 2011-05-27 00:00:00
Title: Kawża C-266/11: Talba għal deċiżjoni preliminari mressqa mill-Vestre Landsret (id-Danimarka) fis- 27 ta’ Mejju 2011 — Dansk Funktionærforbund, Serviceforbundet għal Frank Frandsen vs Cimber Air A/S

22.10.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 311/15
            
         Talba għal deċiżjoni preliminari mressqa mill-Vestre Landsret (id-Danimarka) fis-27 ta’ Mejju 2011 — Dansk Funktionærforbund, Serviceforbundet għal Frank Frandsen vs Cimber Air A/S
   (Kawża C-266/11)
   2011/C 311/24
   Lingwa tal-kawża: id-Daniż
   
      Qorti tar-rinviju
   
   Vestre Landsret
   
      Partijiet fil-kawża prinċipali
   
   
      Rikorrenti: Dansk Funktionærforbund, Serviceforbundet għal Frank Frandsen.
   
      Konvenuta: Cimber Air A/S
   
      Domandi preliminari
   
   “Id-Direttiva tal-Kunsill 2000/78/KE (1) għandha tiġi interpretata fis-sens li l-projbizzjoni fuq kull forma ta’ diskriminazzjoni bbażata fuq l-età tipprekludi regoli nazzjonali milli tikkonferma l-validità ta’ ftehiem kollettiv bejn kumpannija tal-ajru u l-organizzazzjoni kummerċjali li tirrappreżenta l-piloti ta’ dik il-kumpannija, li jipprovdi għall-irtirar obbligatorja mas-60 sena, meta dik id-dispożizzjoni tal-ftehim, li kienet tapplika wkoll qabel id-dħul fis-seħħ tad-Direttiva tal-Kunsill u qabel id-dħul fis-seħħ tal-leġislazzjoni nazzjonali ta’ implementazzjoni, għandha bħala l-għan tagħha l-protezzjoni tas-sigurtà tal-avjazzjoni fuq il-bażi ta’ kunsiderazzjoni ġenerali ta’ kapaċità ta’ prestazzjoni mnaqqsa bl-età, mingħajr evalwazzjoni speċifika tal-kapaċità ta’ prestazzjoni individwali tal-pilota, iżda b’mod li l-pilota individwali jista’ jitlob li jitħalla jkompli l-impjieg tiegħu minn sena għall-oħra wara l-approvazzjoni minn kumitat magħmul minn rappreżentanti ta’ min jimpjega u tal-impjegati?”
   
      (1)  ĠU Edizzjoni Speċjali bil-Malti, Kapitolu 5, Vol. 4, p. 79.